ร้าน Ai Tomoe ตั้งอยู่ก่อนถึงแจ่งศรีภูมิฝั่งนอกคูเมือง เปิดทุกวันตั้งแต่ 17.00 - 23.00 น. ตัวร้านเพิ่งปรับปรุงใหม่ไม่นาน ดูดีและกว้างขึ้น มีที่นั่งเยอะขึ้นมาก ดูไม่รกและไม่สกปรกนัก เมนูราคาเท่าเดิม มาร้านรอบสองห่างจากรอบแรกประมาณ 5 เดือน ลองไปอีก 5 อย่าง น้ำแข็งฟรี น้ำดื่มไม่ฟรีขวดละ 10 บาท
- ข้าวหน้าแซลมอนผัดเนย ราคา 80 บาท ได้เยอะ เนื้อข้าวโอเค เนื้อปลาร่วนมาก แห้งไปนิด ได้กลิ่นเนยนิดๆ รสของปลาแซลมอนออกจืดๆแต่ไม่มันเลย กินไปกินมารู้สึกว่าเอียนเกินไปนิดนึง ไม่ค่อยชอบนัก ให้ 3/5
- แซลมอนห่อข้าวไส้ชีส 120 บาท ชิ้นใหญ่ได้เยอะดี แซลมอนสดกลางๆ มันนิดๆ ได้มาพอดีๆ ตัวข้าวปั้นนิ่มพอดีแต่มาเสียที่รสชาติที่จืดเกินไปมาก ไม่เหมือนครั้งก่อนที่มากิน ไส้มีแตงกวาดองที่ออกรสจืดๆไปนิด ตัวไข่หวานที่ไม่ค่อยหวานนัก และชีสที่ต้องบอกว่าอร่อยสุดในบรรดาไส้ทั้งหมดรสออกมันๆ เค็มๆ โดยรวมให้ 3.2/5
- ข้าวปั้นหน้าแซลมอนลนไฟ 2 คำ คำละ 30 บาท แซลมอนชิ้นใหญ่สมราคา ออกมันๆเลี่ยนนิดๆแต่ไม่ละลายในปาก ตัวข้าวปั้นจืดเหมือนเดิมและปั้นติดแน่นกันไปนิด มายองเนสที่อยู่บนเนื้อช่วยเสริมรสชาติได้ดีมาก ชอบๆให้ 3.4/5
- ข้าวปั้นหน้าปลากะพงลนไฟคำละ 30 บาท เนื้อเยอะแต่เหนียวมาก ไม่รู้ทำไมถึงเหนียวได้ขนาดนี้ แต่ก็ดีตรงไม่คาว ไม่มันมาก ข้าวปั้นเหมือนเดิม ให้ 3.2/5
- ข้าวปั้นหน้าทูน่าลนไฟ คำละ 30 บาท ได้เนื้อเยอะเช่นกัน เนื้อทูน่าแข็งไปนิด มีกลิ่นคาวเหมือนเดิมเลย ข้าวปั้นก็เหมือนเดิม ให้ 3.1/5
สิ่งที่เห็นได้ชัดจากการมาครั้งนี้และเปลี่ยนไปมากคือ “บริการ” ตั้งแต่เข้าร้านมา พนักงานดูหน้าบึ้งๆไม่รับแขกเลย กว่าจะมารับออร์เดอร์ช้ามากๆ การรับออร์เดอร์ก็ช้าจริงๆต้องทวนเมนูให้พนักงานฟังอีกรอบ ไวไฟก็มีแต่เล่นไม่ได้เลย ไม่รู้จะมีทำไม? เหมือนครั้งที่แล้วที่ยังพอเล่นได้บ้างแต่ก็ช้ามาก ที่น่าโกรธมากที่สุดคือการคิดบิลผิด ตั้งแต่บอกไปว่าจะขอเช็คบิลต้องนั่งรอเกือบ 7 นาทีทั้งๆที่ลูกค้าในร้านมีโต๊ะเดียวซึ่งช้ามากๆ พอบิลมาถึงก็เช็คปรากฏว่ามีรายการที่ยกเลิกไปโผล่มาในบิลอีกรายการนึงแล้วก็ดันคิดรายการนั้นลงไปด้วย ย้ำไปว่ายกเลิกไปแล้วก็ไม่ยอมแก้ไขยอดบิลใหม่ให้เลยจ่ายๆไปเพราะรำคาญมากๆ ไม่ประทับใจเอาเสียเลย ให้มาอีกก็คงจะไม่มาแล้วเพราะไม่ประทับใจทั้งบริการและรสชาติที่เปลี่ยนไปมากๆ